Ελαφρύ εκμέκ με άρωμα λεμονιού
1/2 κιλό φύλλο καταΐφι, 250 γρ. βούτυρο, λιωμένο, 1 κουτ. σούπας χυμός λεμονιού, 4 κούπες ζάχαρη, 2 κούπες νερό, 1½ λίτρο γάλα, 2 κρόκοι αυγών, 6 κουτ. σούπας κορν φλάουρ, 4 κουτ. σούπας αλεύρι, 1 κούπα ζάχαρη, ξύσμα από 1/2 ακέρωτο λεμόνι, 2 κάψουλες βανίλια, 100 γρ. κρέμα γάλακτος με περίπου 35% λιπαρά
Για να φτιάξουμε ελαφρύ εκμέκ με άρωμα λεμονιού, αρχικά προθερμαίνουμε τον φούρνο στους 170° C. Στη συνέχεια, «ξαίνουμε» με τα χέρια μας το φύλλο καταΐφι προκειμένου να ξεχωρίσουμε τις ίνες του. Το απλώνουμε στη βάση ενός πιρέξ μεσαίου μεγέθους και το περιχύνουμε κουταλιά-κουταλιά με το λιωμένο βούτυρο, να πάει παντού. Το ψήνουμε για 30-35 λεπτά, μέχρι να πάρει χρώμα. Βγάζουμε το φύλλο από τον φούρνο και το αφήνουμε να κρυώσει.Ρίχνουμε σε μια κατσαρόλα τη ζάχαρη και το νερό και τοποθετούμε σε μέτρια φωτιά. Μόλις αρχίσει να κοχλάζει, το αφήνουμε να βράσει για 7-8 λεπτά και αποσύρουμε. Προσθέτουμε το λεμόνι. Σιροπιάζουμε σιγά-σιγά το φύλλο με ένα κουτάλι.Ρίχνουμε σε μια κατσαρόλα το γάλα, τους κρόκους, το κορν φλάουρ με το αλεύρι, τη ζάχαρη, το ξύσμα και τη βανίλια.Την τοποθετούμε σε μέτρια προς δυνατή φωτιά. Ανακατεύουμε συνεχώς με έναν αυγοδάρτη και όταν η κρέμα πήξει αρκετά, αποσύρουμε από τη φωτιά.Την απλώνουμε πάνω από το σιροπιασμένο καταΐφι. Αφήνουμε να κρυώσει.Χτυπάμε την κρέμα γάλακτος στο μίξερ μέχρι να γίνει σαντιγί. Τη μεταφέρουμε σε ένα κορνέ με οδοντωτή μύτη και γαρνίρουμε το εκμέκ με άρωμα λεμονιού.
Αυγά,Γάλα,Κρέμα Γάλακτος